钦定古今图书集成/明伦汇编/人事典/第104卷 > 《古诗十九首》〈录三首〉无名氏
## 钦定古今图书集成/明伦汇编/人事典/第104卷 > 《古诗十九首》〈录三首〉无名氏

“涉江采芙蓉，兰泽多芳草。采之欲遗谁，所思在远道。”
还顾望旧乡，长路漫浩浩。同心而离居，忧伤以终老。

又

去者日以疏，来者日以亲。出郭门直视，但见丘与坟。
古墓犁为田，松柏摧为薪。《白杨》多悲风，萧萧愁杀人。

又

明月何皎皎，照我罗床帏。忧愁不能寐，揽衣起徘徊。
客行虽云乐，不如早旋归。出户独徬徨，愁思当告谁。
引领还入房，泪下沾裳衣。